### Beslutningstema

Under dette punkt skal der tages stilling til ønske fra [adresse] om ændring af vedtægterne.

### Historik

Kommunalbestyrelsen besluttede i november 2024 at stifte Ejendomsfonden Tønnisgård.

### Sagsfremstilling

Når Ejendomsfonden Tønnisgård er stiftet, skal Foreningen Naturcenter Tønnisgård overdrage bygningen Tønnisgård til Ejendomsfonden. Overdragelsen er allerede besluttet af bestyrelsen for Foreningen Naturcenter Tønnisgård. I henhold til fondsloven, er alle væsentlige gavegivere og bidragsydere at sidestille med fondens stifter og skal indberettes til Erhvervsstyrelsen.

De nuværende vedtægter omtaler Den Selvejende Institution Tønnisgård, mens registreringen i virksomhedsregistret også benytter begrebet fond. For at undgå uklarheder i forhold til registreringen som væsentlig bidragsyder og gavegiver i forhold til Ejendomsfonden Tønnisgård ønskes vedtægterne ændret. De foreslåede vedtægter er identiske med de vedtægter som senere vil blive gældende for Foreningen Verdenshavscenter Rømø. Denne forening skal varetage driften af [adresse], mens Ejendomsfonden Tønnisgård skal eje ejendommen og have ansvar for kommercielle aktiviteter.

### Lovgrundlag

Fondsloven og lov om erhvervsdrivende fonde.

### Indstilling Vicekommunaldirektøren indstiller,

at vedtægtsændringerne anbefales, og
at sagen videresendes til Kommunalbestyrelsen

**Beslutning fra Kultur- og Fritidsudvalget, 14. januar 2025, pkt. 5:**

Indstillingen anbefales

### Beslutning

Indstillingen godkendt.

Vagn Sørensen Gad (V) deltog ikke i mødet.